polyglot-tagger/wikipedia-language-snippets-filtered huggingface dataset:
මෙම ආක්‍රමණය මෙහෙයවීමට තෝරාගැනුණේ ප්‍රතිවාදී යි සෙන්පතියායි. කෙසේනමුත් අම්රොක් ගංගාවේ විහ්වා දූපතේ දී ඔහු බැරෑරුම් තීරණයක් ගත් අතර, එය "විහ්වා දූපතේ දී හමුදාව නැවත හැරීම" ලෙස හඳුන්වයි. මෙය කොරියානු ඉතිහාසය වෙනස් කරලීමට සමත් විය. ඉහළ රාජ්‍ය නිලධාරීන්ගෙන්, මහජනයාගෙන් තමන්ට ලැබෙන සහාය මෙන්ම හොංවු අධිරාජයා යටතේ මිං අධිරාජ්‍යයෙන් එල්ල වන තර්ජන සැලකිල්ලට ගෙන ඔහු කැරැල්ලක් ආරම්භ කිරීමට තීරණය කළ අතර, රජයේ පාලනය සුරක්ෂිත කිරීමට ගේසොං අගනුවර වෙත ගමන් කළේ ය.
1394දී, නව රාජ්‍යයේ අගනුවර හන්සොං හි ස්ථාපනය කෙරිණි. මෙම නව රාජවංශය ප්‍රකාශයට පත් කොට නිල වශයෙන් ආරම්භ වන විට, තේජෝ සිය කුමන පුතු අනුප්‍රාප්තික ලෙස නම්කළ යුතු දැයි කල්පනා කළේ ය. සින්‍යුයි බිසවට දාව තේජෝට උපන් පස්වන පුත්‍රයා වූ යි බං-වොන් සිය පියාට සිහසුනට පත් වීමට බෙහෙවින් ආධාර වී තිබිණි. නමුත් ඔහු සිය පියාගේ මාලිගයේ ප්‍රබල හිතවාදීන් වූ අග්‍රාමාත්‍ය ජොං දෝ-ජොන් සහ නම් ඉයුන්ගේ ද්වේශයට ලක් විය.
1388දී ගෝර්යෝවේ උතුරු භූමියේ සැලකිය යුතු කොටසක් නැවත භාර දෙන ලෙස ප්‍රකාශ කරමින් මිං දූතයකු පැමිණීමත් සමග, ‍චෝයි සෙන්පති අවස්ථාව ලබා ගත් අතර, ගොඩනැගෙමින් පැවති මින්-විරෝධී පසුබිම මත ඔහු ලියාඕදොං අර්ධද්වීපය ආක්‍රමණය කිරීමට වාදකළේ ය. (ගෝර්යෝව පුරාතන රාජධානියක් වූ ගොගුර්යෝහි අනුප්‍රාප්තිකයකු ලෙස පැවසිණි; එම පැරණි රාජ්‍යයට මැංචූරියාව ද අයත් බව අතීතයේ පිළිගැනිණි)
1392, 1394 සහ 1397 යන වර්ෂවල ර්යූකූ රාජධානියේ දූතයින් ද පැමිණියේ ය. 1393දී සියම විසින් රාජදූතයකු එවා ඇත. නව රාජවංශයේ විදේශ සබඳතා ස්ථාපනයේ දී, මිත්‍ර සබඳතා යළි ස්ථාපිත කිරීම පිණිස ජපන් දේශය වෙත දූතයන් පිටත් කර හැරිණි. මෙම මෙහෙයුම සාර්ථක වූ අතර, අෂිකගා යොෂිමිට්සු ෂෝගුන්වරයා විසින් වාරතාකොට ඇත්තේ තමන් මෙම ආරම්භක තානාපතිවරුන්ට ප්‍රිය කරන බවයි.
1392දී තේජෝ රජුගේ අටවන පුත්‍රයා වූ උයාන් ප්‍රධාන කුමරු කිරුළහිමි කුමරු ලෙස පත්කෙරිණි. නමුත් අගබිසව මියයාමත් සමග, රජු සිය දෙවන අගබිසව වෙනුවෙන් ශෝකවෙමින් සිටි කාලයේ, මාලිගය තුළ සිය තනතුර රැකගනු පිණිස ජොං දෝ-ජොන් විසින් යි බං-වොන් හා ඔහුගේ සොයුරන් මරා දැමීමට කුමන්ත්‍රණය කළේ ය.
තේජෝගේ පියා වූ යි ජා-හ්යුන් කොරියානු සම්භවයක් ඇති මොංගෝලියානු සුළු නිලධාරියකු විය. ගෝර්යෝ හමුදාවට බැඳුණු තේජෝ ක්‍රමයෙන් නිලයෙන් උසස් වීම් ලද අතර, 1392දී සිහසුනට පත්වීමට ඔහුට හැකි විය. 1398දී ඔහුගේ පුතුන් අතර පැවති බල අරගලයේ දී ඔහුට සිහසුන අත්හැරීමට සිදු වූ අතර, 1408දී තේජෝ මියගියේ ය.
යි බං-වොන් සිහසුනට නියම සුදුස්සා බව පැහැදිළි වීමත් සමග, ජොං දෝ-ජොන් රජුට ඒත්තු ගැන්වූයේ වඩාත් බුද්ධිමත්ම තීරණය වන්නේ රාජධානියට හොඳ යැයි තේජෝ සිතන පුත්‍රයා නොව, තේජෝ වඩාත්ම ප්‍රිය කරන පුත්‍රයාව සිහසුනට තේරීම බවයි.
1400දී, ජොංජොං රජු සිය සොහොයුරා වූ යි බං-වොන් සිහසුනට සුදුසු බව කල්පනා කොට සිය කැමැත්තෙන්ම රජකම අත්හැරී ය. එම වර්ෂයේ දී ම, යි බං-වොන් තේජොං රජු ලෙස ජොසොන් දේශයේ සිහසුනට පත් විය.
සිය සිහසුන අත්හැර වසර දහයකට පසු, 1408 ජූනි 18 දින චංදොක් මාලිගය තුළ දී තේජෝ රජු මියගියේ ය. ඔහුගේ දේහය ගුරි නගරයේ ගොන්වොන්න්‍යොං සොහොන්ගැබෙහි භූමදාන කරන ලදී.
2015 පාර්ලිමේන්තු මැතිවරණයෙන් ඇය පාර්ලිමේන්තු මන්ත්‍රී වරියක් ලෙස තේරී පත් වූ අතර, ස්විට්සර්ලන්තයේ සහ ශී ලාංකීය ද්ත්ව පුරවැසිභාවය හිමි වී තිබීම හේතුවෙන් 19 වෙනි ආණ්ඩුක්‍රම ව්‍යවස්තාවට අනුව 2017-05-03 දින ගාල්ල දිස්ත්‍රික් පාර්ලිමේන්තු මන්ත්‍රීනි ගීතා කුමාරසිංහ පාර්ලිමේන්තු මන්ත්‍රී ධුරයක් දැරීමට නුසුදුසු තැනැත්තියක් බව අභියාචනාධිකරණය තීන්දු කළේය. අභියාචනාධිකරණය මෙම නියෝගය කළේ ගාල්ල දිස්ත්‍රික්කයේ ඡන්දදායකයින් පිරිසක් ඉදිරිපත් කළ පෙත්සමක තීන්දුව ප්‍රකාශයට පත්කරමිනි.
කුමාර විදුගලගේ දෝන ගීතා සමන්මලී කුමාරසිංහ, සාමාන්‍ය වශයෙන් ගීතා කුමාරසිංහ ලෙසින් හැඳින්වෙන, යනු ශ්‍රී ලංකික නිළියෙක් සහ දේශපාලකයෙක්. ඇය වත්මන් කාන්තා හා ළමා කටයුතු රාජ්‍ය අමාත්‍ය වේ. කුමාරසිංහ ගාල්ල දිස්ත්‍රික්කය සඳහා ශ්‍රී ලංකා නිදහස් පොදුජන සන්ධානය නියෝජනය කරමින් ශ්‍රී ලංකා පාර්ලිමේන්තුවේ මන්ත්‍රීවරියෙක්.
ලෝක සිනමාවට නව සිංහල සිනමාවක් බිහි කර දීමෙ හි විෂයෙහිලා ගෞරවයක් පුද කළ යුතු තැනැත්තකු ලෙස ප්‍රථම සිංහල කතානාද චිත්‍රපටය වූ කඩවුණු පොරොන්දුව හි තිර කතා රචකයකු හා අධ්‍යක්ෂවරයකු වශයෙන් සිංහල සිනමාවට වෘත්තීයමය ලෙස උපරිම දායකත්වයක් දැක් වූයේ ය. කඩවුණු පොරොන්දුව චිත්‍රපටයට පාදක වූයේ ද එනමින්ම යුතු ඔහුගේ ම මිනර්වා කණ්ඩායමේ වේදිකා නාට්‍යයකි. එම වේදිකා නාට්‍යයේ ද චිත්‍රපටයේ ද ප්‍රධාන නළුවා වූයේ බී.ඒ.ඩබ්ලිව්. ජයමාන්නයන් ය.
බී. ඒ. ඩබ්ලිව්. හා නායගම් අතර අත්සන් තැබූ ගිවිසුමේ කොන්දේසි වූයේ කඩවුණු පොරොන්දුව නාට්‍යයේ රඟපෑ මිනර්වා ශිල්පීන් පමණක් චිත්‍රපටයට ඇතුළත් කර ගත යුතු බව සහ කුමන හේතුවකට හෝ කතාව වෙනස් නොකළ යුතු බවත් ය. චිත්‍රපටය සම්පූර්ණයෙන් නිෂ්පාදනය කර නිම වන තුරු මාසකට රුපියල් 25,000ක් බැගින් ද, චිත්‍රපටය ප්‍රදර්ශනය කිරීමෙන් හිමිවන ලාබයෙන් 2%ක් බැගින් ද බී.ඒ.ඩබ්ලිව්. හට ගෙවිය යුතු බවට ද එම ගිවිසුමේ සඳහන් වූ බව ද පැවසේ ය.
ඊට අමතරව නඩු තීන්දුව නමින් නාට්‍යයක් ද මිනර්වා යටතේ නිෂ්පාදනය කිරීය. අවතාරය නාට්‍යය විශේෂ වැදගත්කමක් දරන්නේ එය රුක්මණී දේවි සම්බන්ධ වූ පළමු මිනර්වා නාට්‍යය වීම ය. ඒ අතිරේක ගායිකාවක් ලෙස ය. එකල නාට්‍යවලට ප්‍රේක්ෂකයන් ආකර්ෂණය කර ගැනීම පිණිස මෙවැනි අතිරේක ගී හා නැටුම් යොදා ගැනී ය. නාට්‍යයක එක් ජවනිකාවක් නිම වී අනිත් ජවනිකාව ඇරඹෙන අතරවාරයේ මේ ගී — නැටුම් ඉදිරිපත් වූයේය.
බර්නාඩ් ඇලෝසියස් වන්නිආරච්චි ජයමාන්න හෙවත් කවුරුවත් වඩා හොඳින් හඳුනන බී.ඒ.ඩබ්ලිව්. ජයමාන්න ලාංකික නාට්‍ය රචකයෙකු, අධ්‍යක්ෂකවරයෙකු, නිෂ්පාදකයෙකු හා නළුවෙකු ද වේ. ඔහු 1947 දී ප්‍රථම සිංහල කථානාද චිත්‍රපටය වූ කඩවුණු පොරොන්දුව තනමින් එහි ප්‍රධාන චරිතයට රංගනයෙන් දායක විය.
කඩවුණු පොරොන්දුව සිට පෙරළෙන ඉරණම දක්වා චිත්‍රපටවල කතා රචනය ඔහුගේ වුව ද එම චිත්‍රපටයන් අධ්‍යක්ෂණය කරනු ලැබූයේ ඉන්දීය ජාතිකයන් ය. ඉන්දියාවේ දී චිත්‍රපට පටිගත කිරීම පිළිබඳ බොහෝ දේ තමන් හට වටහා ගැනීමට ඉඩ නොතැබූ බව ඔහු පුවත්පත් සාකච්ඡාවක දී කියා ඇත.
1947 දී ඔහුගේ කඩවුණු පොරොන්දුව තිරගත වන සමය වන විට ලෝක සිනමාව තුළ ශ්‍රේෂ්ඨ චිත්‍රපට රැසක් බිහිව තිබිණි. බැට්ල්ෂිප් පොටෙම්කිං, ද පැෂන් ඔෆ් ජෝන් ඔෆ් ආර්ක්, සිටි ලයිට්ස්, ද කැබිනට් ඔෆ් ඩොක්ටර් කැලිගරි, සිටිසන් කේන් එබඳු චිත්‍රපට අතර වෙයි.
මිනර්වා යනු රෝම දේව කතාවලට අනුව ප්‍රඥාවට අධිපති දෙවියා ය. මෙම නාමය ඉන්දීය චිත්‍රපට නිෂ්පාදන ව්‍යාපාරයට ද සම්බන්ධ කරගෙන තිබුණේ ය.
මිනර්වා කණ්ඩායම යටතේ බී.ඒ.ඩබ්ලිව්. ජයමාන්නයන් නිෂ්පාදනය කළ නාට්‍යයන් වලට නම් තැබුවේ ඉංග්‍රීසි හෝඩියේ අක්ෂර අනු පිළිවෙළට අනුව ය.
තායිවානයෙහි ආණ්ඩුක්‍රම ව්‍යවස්ථාව තුල කාන්තාවන්ගේ අයිතිවාසිකම් ආරක්ෂා කර ඇත : වගන්තිය 7 විසින් දක්වනුයේ:
"චීන සමූහාණ්ඩුවෙහි සියළු පුරවැසියන්, ඔවුන්ගේ ස්ත්‍රී පුරුෂ භාවය, ආගම, ජාතිය, පංතිය, හෝ පක්ෂ ලැදියාව නොසලකමින්, නීතිය ඉදිරියෙහි සමාන වෙති". අමතර වගන්තිය 10, ඡේදය 6 කියා දක්වනුයේ: රාජ්‍යය විසින් කාන්තාවන්ගේ ගෞරවය ආරක්ෂා කරන අතර, ඔවුන්ගේ පුද්ගලික ආරක්ෂාව රකිමින්, ලිංගික වශයෙන් වෙනස් ආකරයට සැලකීම තුරන් කරමින් සහ තවද හරයාත්මක ලිංගික සමානත්මතාවයන් සපයයි.
තායිවානයෙහි කාන්තාවන්ගේ තත්ත්වය පදනම් ඇත්තේ සහ එය මත බලපෑම් ඇති කරනුයේ, තායිවාන සමාජය තුල පවතින සාම්ප්‍රදායික පීතෘමූලික දැකීම් සහ සාමාජීය ව්‍යුහය විසින් වන අතර, විශේෂයෙන්ම පසුගිය දශක දෙක ඇතුලත සංශෝධන කිහිපයකට පවුල් නීතිය නතු වීමත් හා සමගම මෑත වසර කිහිපය තුල තායිවාන කාන්තාවන්ගේ නෛතික තත්ත්වය වැඩිදියුණු වීමකට ලක් වුවද, පුරුෂයන්ට යටත් මට්ටමක කාන්තාවන් පිහිටුවයි.
ප්‍රධාන කාර්නැක් දෙවොල් ගොඩනැගිල්ලේ නැගෙනහිර නැතහොත් පසුපස බිත්තිවලට ඉදිරියෙන් වන තුත්මෝස් රජු විසින් අනර්ඝ දෙව්මැදුරක් සහ පරිශෛලීය ශාලාවක් ඉදි කොට ඇත. මෙම දෙව්මැදුර "ප්‍රධාන දෙවොලට අතුළුවීමට අවසර නොතිබූ ජනයා වෙනුවෙන් ඉදිවූවකි. මෙය අමුන් දෙවිඳුන් සඳහා වූ 'සවන් දීමේ මධ්‍යස්ථානයක්' වූ අතර එමගින් නගරයේ ජනයාගේ යාඥා අමුන් දෙවිඳුන්ට ශ්‍රවණය කළ හැකි විය."
වන තුත්මෝස්ගේ මෙම කුඩා ඇලබැස්ටර් දෙව්මැදුර සහ පරිශෛලීය ශාලාව අදවන විට ප්‍රවේශමෙන් ප්‍රතිසංස්කරණය කර ඇත්තේ කාර්නැක්හි - ' " සභාවේ ප්‍රංශ විද්වතුන් පිරිසක් විසිනි.
තුත්මෝස් (ඇතැම්විට වන තුට්මොසිස් හෝ තුත්මොසිස් ලෙස කියවනු ලැබේ. එහි අරුත තොත් ඔහුව දැරී ය යන්නයි) යනු ඊජිප්තුවේ, 18වන රාජවංශයේ 8වන පාරාවෝවරයායි. ඔහු ක්‍රි.පූ. 14වන සියවසේ පමණ ඊජිප්තුව පාලනය කොට ඇත. ඔහුගේ පෙරනාමය හෝ රාජකීය නාමය වන ‍මෙන්ඛෙපෙරුරේ යන්නෙහි අරුත "ස්වරූපයෙන් ස්ථාපිත කළ රේ" යන්නයි.
1963 වසර පමණ වන විට අැදුරුමඩුල්ල 10 දෙනෙකුන්ගෙන්ද සිසුන් ගණන 288කින්ද වර්ධනය විය.1972 වසරේදී මාණ්ඩලික ක්රීඩා තරග වලට ළමුන් සහභාගී කිරීම,ශ්රමදාන කටයුතු කිරීම,බණ්ඩාරණායක ගුණානුස්මරණ සංවත්සර සිදු කිරීම කරන ලදී.1973 සිසුන් 402 දක්වාද ගුරුවරුන් 13 දක්වාද වැඩි විය.පස්වන ශ්රේණියේ ශිෂ්‍යත්ව විභාගයෙන් පළමු කොටසින් ළමුන් 10 දෙනෙක් සමත් වී අැත.මෙම කාලයේදී ජේ.ඒ. විජේවික්රම යටතේ ශිෂ්‍ය සමිති පවත්වා අැත.අ.පො.ස. ප්රතිඵල සතුටුදායක මට්ටමක විය.
1982 දී සිසුන් නිවාස 2කට බෙදා නිවාසාන්තර ක්රීඩා තරග පැවැත්විය.ක්රීඩා පිටියට භාවිතා කලේ අසල්වැසියකුගේ ඉඩමකි.ඒය නැරඹීමට පැමිණි රජයේ නිළධාරීන් ක්රීඩාපිටියේ අඩුපාඩුව පියවීම වස් රජයේ ඉඩමක් ඔවුන්ට ලබා දුන් අතර පාසල් සංවර්ධන සමිතියේ හා ගුරු මඩුල්ලේ සහයෙන් ක්රීඩාපිටිය සකස් කරන ලදී.
2010 වසරේ සියවස් සැමරුම දින 5ක් පුරාවට උත්සවාශ්රීයෙන් පැවැත් වූ අතර ඒම වසර පාසලේ දැවැන්ත සංවර්ධනයක් වූ වසරක් ලෙස දැක්විය හැකිය.
1910 ජනවාරි 10 වන දින වයස අවුරුදු 7-8 පමණ වන වූ පිරිමි ළමුන් 14-15 අතර පිරිසකගෙන්මෙම විද්‍යාලය ඇරඹිණි.ගම්මුන් විසින් කටු මැටි ගසා පොල් අතු සෙවිලි කරන ලද ගොඩනැගිල්ලක,එකම ගුරුවරයාද විදුහල්පතිවරයාද වූ ඩී.ජේ.අමරසිංහ මහතාගේ මූූලිකත්වයෙන් මෙම පාසල ආරම්භ කරන ලදී.
අක්නාටන් සහ අමර්ණ පවුලේ අවසන් දින නිර්ණිත නිරූපණය වන මෙරිරේගේ සොහොන්ගැබෙන් හමු වේ. එය ඔහුගේ 12වන වර්ෂයේ දෙවන මාසයට අයත් ය. මෙම ඓතිහාසික වාර්තාවෙන් පසු ඉතිහාසය අපැහැදිළි ය. තරමක් හෝ පැහැදිළි වන්නේ ටූටන්ඛාමූන්ගේ අනුප්‍රාප්තිය අවට සමයයි.
ටූටන්ඛාමූන්ගෙන් පසු රාජවංශයේ පෙළපත අභාවයට ගියේ ය. ඔහුගේ සොහොන්ගැබෙන් හමුවූ මළ භ්‍රෑණ ද්විත්වය ඔහුගේ නිවුන් දියණියන් දෙදෙනාගේ විය හැකි යැයි 2008 පරීක්ෂණයක් අනුව යෝජනා වී ඇත.
හුස්ම ගැනීම පහත හෙළීම, දීර්ඝ හුස්ම කෙටි හුස්ම යමෙකු සිහියෙන් දනීද ඒ මත හික්මීම ඇති කර ගනී. “කය ආත්මකොට නොසලකයි. හුස්ම පිළිබඳ සිහිය පිහිටුවා ඒ මත කය සන්හිඳුවයිද?
අනෙකා පිළිබඳවද එම ඥානය ලබාගනී. ඒ තුළ රූපාදී කිසිවක් ආත්ම වශයෙන් බලන තෘෂ්ණා දැකීම සන්සිඳේ. එය කායානුපස්සනා සතිපට්ඨානයයි. කයෙහි චලනය ක්‍රියාකාරිත්වය දැනගැනීම එය අනෙකාටද පොදු වූවක් බව හඳුනාගැනීම මෙන්ම හටගැනීම , විනාශය දැනගැනීම නුවණින් සිදුවෙයි. ඒ තුළ මමය, මගේය ලෙස නොගනී. කෙස්, දත්, නිය ආදී සියලු දෑ එලෙස දකීද එහි ක්‍රියාකාරිත්වය යථාර්ථවත් හඳුනාගනීද ශරීර කෘත්‍යයේ සිට කෑම්.බීම් ඉදුම් හිටුම්, නිදාගැනීම පිබිදීම දැන ගනීද එය කායානුපස්සනාවයි.
කායානුපස්සනාව පැහැදිළි කිරීම සඳහා සූත්‍රයෙහි මෙසේ දක්වා ඇත. එනම් මුව බැඳ ඇති මල්ලක් ලිහන බුද්ධිමත් පුද්ගලයා එහි ඇති මුං’, මෑ, තල, සහල් යන දෑ වෙන වෙනම නිවැරැදිව හඳුනගන්නා සේ දෙතිස් කුණුප මනාව හඳුනාගෙන කටයුතු කිරීම කය පිළිබඳ සිහියයි. එමෙන්ම තමාගේ මෙන්ම අනෙකාගේ කයෙහි ධාතුකොටස් එකතුව මනාව හැඳිනගැනීමත් සත්වයා යනු , පඨවි, ආපෝ, තේජෝ වායෝ යන්නෙහි එකතුවක් බව දැනීම කායානුපස්සනා සතිපට්ඨානයයි.
සෑම කෙනෙකුගේම ශරීරය මේසා බව හැදින නුවණින් දැනගැනීම කය පිළිබඳ මනා සිහියයි. වෙනස්වන කයෙහි ස්වභාවය තමාටද පොදු වූවක්ය. එය ලෝකයෙහි යථාර්ථය බව හඳුනාගැනීම ඒ මත සිහිය පිහිටුවීම කායානුපස්සනාසති පට්ඨානයයි.
සත්වයා මෙම වේදනාවන් විඳීම සඳහා බොහෝ පාපකර්ම සිදුකරති. එය ඥානාන්විත නොවේ. වේදනාව වේදනාවක් මිස පුද්ගලයෙක් හෝ ආත්මයක් ලෙස නොසැලකිය යුතුය. වේදනාව යනු?
හේතූන්ගේ සම්භවයකි. එයට ස්ථීර පදනමක් නැත. ඇති වූ වහ වහා බිදීයයි. පැවතීමට ශක්තියක් නැත. වේදනාව හුදු වේදනාවක්ම පමණක් බව දැනීම, එය අනිත්‍යය ස්වභාවකොට ඇති බව හැඳින ගැනීම වේදනානුපස්සනාවයි.
මෙසේ අනුන් පිළිබඳව සොයා අවබෝධ කරගැනීමේ හැකියාව ඇතිකරගත යුතුය. වේදනාවන්ගේ හටගැනීම පැවතීම විනාශය හඳුනාගනිමින් ඒ මත සිහිය පිහිටුවා ගත යුතුය. මමය මාගේය, ලෙස ගැනීමේ තෘෂ්ණාධික භවෙන් ඉවත්ව කිසිවක් නිත්‍ය නොමැති තැන වේදනාවද එසේම බව සිතීම වැදගත්ය. එවිට තම සිත තම නුවණින් බැලීම වන්නේය.
සැප දුක හෝ අතරමැදි ස්වභාවයේ වේදනාවන් හෙවත් දැනීම නුවණින් දැන ගැනීම ඒ මත ප්‍රඥාව ඇතිවීම වේදනානුපස්සනා සතිපට්ඨානයයි. ආමිස සාමිස දුක, ප්‍රඥාවෙන් හැඳිනීම අතරමැදි ස්වභාවයේ තත්වයන් යථාර්ථස්වභාවයෙන් දැනගත යුතුය.
1627දී, ඉන්ජෝ රජුගේ දැඩි විදේශ ප්‍රතිපත්තිය හේතුවෙන් කොරියාව සහ මැංචුවරුන් අතර යුද්ධයක් ඇති විය. පසුව, 1636දී, මැංචුවරුන් විසින් ජොසොන් රාජ්‍යය පරාජයට පත්කළ අතර, ඉන්ජෝ රජු සංම්ජොන්දෝහි දී, ක්විං අධිරාජයාට පක්ෂපාතී වන බවට බොරොන්දු වූයේ ය. එහිදී ඔහුට හොං තායිජිගේ දෙපාමුළ නව වරක් ආචාර කිරීමට සිදු විය. එහිදී ඉන්ජෝ සහ හොං තායිජි විසින් ගිවිසුමක් අත්සන් කළ අතර, එමගින් මැංචුවරු ඉන්ජෝගේ වැඩිමහල් පුත් ‍කිරුළහිමි සෝහ්යොන් කුමරු සහ හ්යෝජොංව සිරකරුවන් ලෙස චීනයට රැගෙන ගියහ.
හ්යෝජොංගේ චරිතය, බොංරිම් ප්‍රධාන කුමරුන් ලෙස කොරියානු නාට්‍යයක් වන ද ස්ලේව් හන්ටර්ස් තුළ සුළු වශයෙන් දක්වා ඇත. එසේම හ්යෝජොං රජුගේ චරිතය හෝර්ස් ඩොක්ටර් කතාමාලාව තුළ මෙහි ප්‍රධාන චරිතය වන ග්වං-හ්යුන් දොළොස්වන වියේ දී සුළු චරිතයක් ලෙස දක්වා ඇත. ක්රුවල් පැලස් කතාමාලාව තුළ ද හ්යෝජොංගේ චරිතය දක්නට ලැබේ. පසුව කිරුළහිමි කුමරු බවට පත්වන බොංරිම් ප්‍රධාන කුමරුන්ගේ චරිතය "හ්වාජුං " හෙවත් ස්ප්ලෙන්ඩිඩ් පොලිටික්ස් යන කතාමාලාව තුළ ද දක්නට ලැබෙයි.
1644දී සාර්ථකව මින් රාජවංශය ආක්‍රමණය කිරීමෙන් පසු ක්විං රාජවංශය බටහිර දෙසුන් ක්‍රමයෙන් ව්‍යාප්ත වන්නට විය. දැවැන්ත චීන හමුදාව මැංචුවරුන් විසින් සිය භාරයට පත් කරගැනීමත් සමග, හ්යෝජොංගේ යුධ ව්‍යාපාරය ක්‍රියාත්මක කළ නොහැකි බව පෙනිණි. ප්‍රතිසංස්කරණයට සහ පුළුල්කරණයට භාජනය කළ ද, ජොසොන් හමුදාව, මැංචු සහ චීන හමුදා සමග සටන් කළ හැකි තත්ත්වයේ නොපැවතිණි. එපමණක් නොව මේ වන විට ක්විං රාජවංශය, ජොසොන් රාජ්‍යය සැලකූයේ සිය සමීපතම මිතුරා ලෙසයි.
සිය සොහොයුරා සමග චීනයේ සිටි අවධියේ ඔහු යුරෝපීයයන් සමග සබඳතා ගොඩනගා ගත්තේ ය. එසේම ජොසොන් රාජ්‍යය විදේශ බලපෑම්වලින් ආරක්ෂා කරගැනීම සඳහා නව තාක්ෂණය සහ ශක්තිමත් දේශපාලන හා යුධ පද්ධතියක් ගොඩනැගිය යුතු බව ඔහු වටහා ගත්තේ ය. ඔහු තමන්ව සිය රාජ්‍යයෙන් සහ පවුලෙන් වෙන් කළ ක්විං රාජවංශය කෙරෙහි කෝපයෙන් පසු විය. මෙකල ඔහු 1636 ක්විං රාජවංශයේ යුද්ධයට ප්‍රතිචාර ලෙස මැංචුවරුන්ට එරෙහි උතුරු යුධ ව්‍යාපාර සඳහා දැවැන්ත සැලසුම් ගොඩනැගී ය.
හ්යෝජොං රජු යනු කොරියාවේ ජොසොන් රාජවංශයේ දාහත්වන පාලකයායි. ඔහු විසින් 1649 සිට 1659 දක්වා එරට පාලනය කොට ඇත. ඔහු වඩාත් ප්‍රකට වූයේ මැංචු ක්විං රාජවංශය වෙත ඔහු සැලසුම් කළ ගවේෂණය හේතුවෙනි. එසේම ක්විං රාජවංශයේ ඉල්ලීම අනුව ඔහු විසින් රුසියානු අධිරාජ්‍යයට එරෙහිව ආක්‍රමණයක් දියත් කරන ලදී. ඔහු විසින් උතුරු ගවේෂණය සඳහා ද සැලසුම් කර තිබුණත්, ඊට පෙර ඔහු මියයාම නිසා එය ක්‍රියාවට නැංවුණේ නැත.
හ්යෝජොං රජු උපත ලැබූයේ 1619දී ඉන්ජෝ රජුගේ දෙවන පුත්‍රයා ලෙස ය. ඔහු උපදින විට ඔහුගේ පියා කුමරකුව සිටියේ ය. 1623දී, බටහිර පක්ෂය විසින් කුමන්ත්‍රණයක් මෙහෙයවා ග්වංහේගුන් රජ නෙරපා ඉන්ජෝව සිහසුනට පත්කරන ලදී. අනතුරුව හ්යෝජොංව ද මාලිගය වෙත කැඳවන ලද අතර, 1626දී ඔහුට බොංරිම්දේගුන් යන පදවිය පිරිනැමිණි.
කිරුළහිමි සෝහ්යොන් කුමරුගේ වැඩිමහල් පුත්‍රයා වූ සුක් චුල් කුමරු වෙනුවට, ඉන්ජෝ රජු විසින් බොං රිම් ප්‍රධාන කුමරුන්ව කිරුළහිමි කුමරු පදවියට පත්කරන ලදී. 1649දී, ඉන්ජෝ රජු මියයාමත් සමග හ්යෝජොං ජොසොන් රාජවංශයේ 17වන පාලකයා ලෙස සිහසුනට පත් විය.
කොරියාවේ මහා හ්යෝජොං හ්‍යුම්චොන් දල්දෝ ග්වංගොක් හොංග්යොල් සොන්මුන් ජංමු සින්සොං හ්යෝනින් මියොංග්‍යුයි ජොංදොක් රජ
1997 දී ජයප්‍රකාශ් සිවගුරුනාදන් විසින් අධ්‍යක්ෂණය කරන ලද ජනප්‍රිය ටෙලිනාට්‍යයක් වන නෝනාවරුණි මහත්වරුනි හි සහය අධ්‍යක්ෂවරයා ලෙස කටයුතු කිරීමට ඔහුට අවස්ථාව ලැබුණි. ඒ වගේම නාට්‍යයේ යම් චරිතයක් රඟපාලා තියෙනවා. ඔහු කතුර සහ එතුමා 1, 2 වැනි ජනප්‍රිය රූපවාහිනී විකට චිත්‍රපට ගණනාවකට පිටපත් ලිව්වා. ඔහුගේ මංගල රූපවාහිනී නාට්‍ය අධ්‍යක්ෂණය ස්වර්ණවාහිනියේ විකාශය වූ නාන කාමරේ හරහා සිදු විය. ඔහු ටීවී දෙරණ හි විකාශය වූ මිත්‍ර සමාගම කතා මාලාවද අධ්‍යක්ෂණය කළේය.
ඔහු වේදිකා නාට්‍යයට පිවිසීම හදිසියේ සිදුවිය. ඔහු තම සොයුරු ලලිත් සමග නාට්‍ය නැරඹීමට පුරුදු වී සිටියේය. වේදිකාවේ ඔහුගේ මංගල රංගනය වූයේ ප්‍රසන්නජිත් අබේසූරියගේ දුක්ගන්නාරාළ නාට්‍යයේ නැති නළුවෙකු වෙනුවෙන් පෙනී සිටීමයි. ප්‍රවීණ නාට්‍යවේදී සෝමලතා සුබසිංහ මහත්මියගේ නාට්‍ය කණ්ඩායමට සම්බන්ධ වූ ඔහු ඇයගේ මවකගේ සංග්‍රාමය, ඇන්ටිගනී වැනි වේදිකා නාට්‍යවලත්, හිම කුමාරි, තොප්පි වෙලෙන්දා වැනි ළමා නාට්‍ය කිහිපයකමත් රඟපෑවා.
ඔහු මහවැලි සංස්කෘතික ඒකකයේ මහවැලි අධිකාරියේ ප්‍රවීණ රංගන ශිල්පී සතිස්චන්ද්‍ර එදිරිසිංහ සමඟ වැඩ කළේය. ඉන්පසු එදිරිසිංහ ඔහුට ආරාධනා කළේ ඔහුගේ නාට්‍ය ජීවිතයේ මුල්ම රංගනය සනිටුහන් කළ ඔහුගේ නාමල් ගොල්ල ටෙලිනාට්‍යයේ චරිතයක් රඟපාන ලෙසටය. ඊට පස්සේ නැවතත් එදිරිසිංහ අධ්‍යක්ෂණය කළ කෝකිල ගින්න චිත්‍රපටයේ රඟපෑවේය.
සිල්මෙස්ත්‍රී ගිරිරාජ් කෞෂල්‍ය යනු ශ්‍රී ලංකා සිනමාවේ, වේදිකාවේ සහ රූපවාහිනියේ නළුවෙක් හා අධ්‍යක්ෂකවරයෙකි. නාට්‍යයේ සිට හාස්‍යය දක්වා ඉහළ බහුවිධ නළුවෙකු වන කෞෂල්‍ය සහය අධ්‍යක්ෂක, නිෂ්පාදක, තිර රචකයෙකු ලෙසද කටයුතු කර ඇත.
ඔහු වසර ගණනාවක් වේදිකා නාට්‍යවල දිගටම රඟපෑවා. ඔහුගේ ජනප්‍රිය වේදිකා රංගනය පැමිණියේ සෝමරත්න දිසානායකගේ මී පුර වැසියෝ, පරාක්‍රම නිරිඇල්ලගේ සෙක්කුව, රොඩ්නි වර්ණකුලගේ සාරංග නැවෙන් ඇවිත් සහ ප්‍රියන්ත සෙනෙවිරත්නගේ මිනිසා හරහාය.
ඔහුගේ මංගල සිනමා අධ්‍යක්ෂණය 2007 වසරේ සිකුරු හතේ හරහා සිදු විය. මෙම චිත්‍රපටය විචාරකයින්ගෙන් ධනාත්මක ප්‍රතිචාර ලැබූ අතර දේශීය චිත්‍රපට උළෙලවලදී සම්මාන කිහිපයක් දිනා ගත්තේය.
ආර්ය ශ්‍රී ඨකුරාර්ත දේවාදිත්‍ය බණ්ඩාර ගර්දියවසම් ලිඳමුලගේ රෝයි ඇලෝශියස් ෆීලික්ස් ද සිල්වා හෙවත් රෝයි ද සිල්වා මොහු "මාස්ටර් බ්ලාස්ට්" යන විරුදාවලි ලබන ශ්‍රී ලාංකීය "බොක්ස් ඔෆිස්" අධ්‍යක්ෂවරයෙකි.1964දී පී.නීලකන්ටන් විසින් සිනමාවට හඳුන්වා දුන් මොහු දක්ෂ රංගන ශිල්පියෙකුද වේ.
රෝයිගේ උපරිම ඵල නෙළාගත් අධ්‍යක්ෂවරුන් අතර ජෝ දේව් ආනන්ද්, මරියදාසන්, එම්.එස්. ආනන්දන්, ජෝ සුගන්ධා, කේ. වෙන්කට්, රොබින් තම්පෝ, ලෙනින් මොරායස්, කිංස්ලි රාජපක්ෂ, තිමති වීරරත්න සහ සිරිල් පී. අබේරත්න වැනි අයයි. ඕනෑම දීර්ඝ දෙබස් සහිත පිටුවල අඩංගු දෙබස් මතක තබා ගැනීමෙහි ශක්තියක් තිබිණ. එවැනිම ආකාරයේ නළුවෙකු වූ රවින්ද්‍ර රන්දෙණියද ඔහුගේ කුලුපග මිතුරෙකි.
රෝයි ද සිල්වා සිනමාවට අවතීර්ණ වූයේ, අතිශය ජනප්‍රියත්වයට පත්වූ දකුණු ඉන්දීය නළු එම්.ජී.ආර්. රඟපෑ චිත්‍රපට 17ක් අධ්‍යක්ෂණය කළ පී. නීලකන්ටන් නම් දකුණු ඉන්දීය චිත්‍රපට අධ්‍යක්ෂවරයා අධ්‍යක්ෂණය කළ "ජබීර්.ඒ. කාදර්" නිෂ්පාදනය කළ "සුජාගේ රහස" චිත්‍රපටය 1964 දෙසැම්බර් 24 දා තිරයට වැඩීමත් සමඟය.
රෝයි රඟපෑ අතිශය ජනප්‍රියත්වයට පාත්‍ර වූ "සුජීවා" චිත්‍රපටය තිරගත වීමත් සමඟම ඊට සතියකට පෙර සිට තිරගතවෙමින් තිබූ ගාමිණී ෆොන්සේකාගේ "එදත් සූරයා අදත් සූරයා" චිත්‍රපටයේ දෙවැනි සහ තුන්වැනි සති අන්තවල ආදායම බිදවැටුණි.
සැම්සුන්ග් ගැලැක්සි නෝට් 7 යනු සැම්සුන්ග් ඉලෙක්ට්‍රොනික්ස් විසින් අලෙවිකරණය කෙරෙන ඇන්ඩ්‍රොයිඩ් ෆැබ්ලට් ස්මාර්ට් දුරකතනයකි. 2016 අගෝස්තු 2 දිනදී එළිදරවු කෙරුණු,එය, ගැලැක්සි නෝට් 5 මාදිළියට අනුප්‍රාප්තිකයා වශයෙන් නිල වශයෙන් නිකුත්කෙරුණේ 2016 අගෝස්තු 19 දිනදීය.
2016 අගෝස්තු 31 දිනදී වාර්තා කෙරුණේ, සමහරක් ප්‍රදේශ වලට නෝට් 7 නැව් ගත කිරීම සැම්සුන්ග් විසින් ප්‍රමාද කොට ඇත්තේ, "නිෂ්පාදිතයෙහි තත්ත්වය පිළිබඳව අමතර පරීක්ෂණ සිදුකෙරෙමින් පවතින නිසා බවයි"; මෙම නිවේදනය කෙරුණේ, ආරෝපණය කිරීමේදී බැටරි පුපුරා යන බවට පරිශීලකයන් විසින් සිදු කෙරුණු වාර්තා අභියසදීය.
2016 සැප්තැම්බර් 2 දිනදී පැවැත්වුණු මාධ්‍ය සාකච්ඡාවකදී සැම්සුන්ග් විසින් නිවේදනය කෙරුණේ, අරෝපණය කිරීමේදී බැටරිය පුපුරා යෑම නිසා, එය විසින් ලොව පුරා බලපවත්වන අයුරින් ගැලැක්සි නෝට් 7 යළි කැඳවා ඇති බවයි.
1897දී කොරියානු අධිරාජ්‍යය ස්ථාපිත කෙරුණු අතර, සුන්ජොං අධිරාජ්‍යයේ රාජකීය කුමරු බවට පත් විය. 1907 ජූලි මස, ජපන් හිතවාදී දේශපාලනඥයින් සහ ජපන් අධිරාජ්‍යයේ බලකිරීම හේතුවෙන් ගෝජොංව සිහසුනෙන් නෙරපන ලදී. අනතුරුව කිරුළහිමි ලී චොක් කුමරු යුං-හුයි අධිරාජයා ලෙස නම්කෙරිණි. සුන්ජොං සිය බාල සොහොයුරා වූ යොංචින් රජුගේ සිහසුනෙහි උරුමකරු ලෙස නම්කරන ලදී. එසේම ඔහු විසින් සිය නවාතැන දොක්සුගුං මාලිගයේ සිට චංදොක්ගුං මාලිගය වෙත ගෙනගියේය.
යෝහ්‍යුං මින් වංශයේ සුන්මියොං අධිරාජිනිය – මියොංසොං අධිරාජිනියගේ ඥාතියකු වූ යෝහ්‍යුං මින් වංශයේ නායක මින් තේ-හෝගේ දියණියයි. ඇය සිය සැමියාගේ සිංහාසනාරූඪයට පෙර මියගියා ය.
සුන්ජොංට රාජ්‍ය පාලනය කළ හැකිවූයේ වසර තුනක් පමණි. කොරියාව කෙරෙහි ජපානයේ ක්‍රමික මැදිහත් වීම් ඔහුගේ බලය සීමා කළේය. 1907 ජූලි මස, සුන්ජොං අධිරාජයා බවට පත්කළ වහාම ඔහුට 1907 ජපන්-කොරියා ගිවිසුම අත්සන් කිරීමට බලකෙරිණි. මෙමගින් කොරියානු අධිරාජ්‍යයේ පරිපාලනයට ජපානය මැදිහත් වූ අතර, කොරියානු අධිරාජ්‍යය තුළ ජපන් අමාත්‍යවරුන් පත් කිරීම සිදු විය.
1926 අප්‍රේල් 24 දින චංදොක්ගුං මාලිගය තුළ දී සුන්ජොං මියගියේය. ඔහුගේ දේහය ඔහුගේ බිරියන් දෙදෙනා භූමදාන කළ නම්යංජු නගරයේ යුර්යොං සොහොන්ගැබෙහිම භූමදානය කරන ලදී. 1926 ජූනි 10 දින පැවති ඔහුගේ රාජ්‍ය අවමංගල්‍යය ජපන් පාලනයට ‍එරෙහි ජූනි 10 ව්‍යාපාරය සඳහා උත්ප්‍රේරකයක් විය.
සුන්ජොං යනු මියොංසොං අධිරාජිනියට උපන් ග්වංමු අධිරාජ, ගෝජොංගේ සිව්වන පුත්‍රයායි. 'ලී චොක්' යනුවෙන් හැඳින්වුණු සුන්ජොං කිරුළහිමි කුමරු තනතුරට පත්වන විට ඔහුගේ වයස අවුරුදු දෙකකි. 1882දී, ඔහු මින් කුමරිය සමග විවාහ වූ අතර ඇය සුන්මියොංහ්යෝ අධිරාජිනිය ලෙස ප්‍රකට විය.
යුංහුයි අධිරාජ සුන්ජොං , යනු කොරියානු අධිරාජ්‍යයේ දෙවන මෙන්ම අවසාන අධිරාජයා වේ. 1907 සිට 1910 දක්වා කොරියාව පාලනය කළ මොහු යි රාජවංශයේ අවසාන පාලකයාද විය.
බස්නාහිර පලාතේ ගම්පහ දිස්ත්‍රික්කයට අයත් අංක 150 බොල්ලත ගණේමුල්ල ලිපිනයේ පදිංචිපොන්වීර ආරච්චිලාගේ ටෙනිසන් අප්පුහාමි නොහොත් ටෙනිසන් අප්පුහාමි කඳාන ඩී මැසිනෝද් විද්‍යාලයෙන් අධ්‍යාපනය හදාරන ලදී. පාසැලේ දක්ෂ වොලිබොල් ක්‍රීඩකයෙකු මෙන්ම ක්‍රීක්‍රට් ක්‍රීඩාවෙන්ද දක්ෂ්කම් පාමින් කුසලතා රැසක් දිනා ගන්නා මොහු පාසැලේ ක්‍රීඩා තරග වලින් අනතුරැව ගම් ප්‍රදේශයේදී ලංකාවේ ජනප්‍රියත්වයට පත්ව තිබූ එල්ලේ ක්‍රීඩාව හුරැ පුරැදු වෙන ලදී.
ඔක්ටේවියන් විසින් පාරාවෝ සිසේරියන්ව ඇලෙක්සැන්ඩ්‍රියාවේ දී මරණයට පත් කිරීමට පෙළෙඹෙන්නට ඇත්තේ ඒරියස් ඩිඩයිමස්ගේ උපදෙස් අනුව විය හැක. ඩිඩයිමස් පවසා ඇත්තේ "සීසර්වරුන් රාශියක් සිටීම යහපත් නැත" යනුවෙනි. ජනප්‍රිය මතය ඔහුව මරාදැමුණු බවයි. නමුත් ඔහුගේ මරණය හා සම්බන්ධ නිශ්චිත තොරතුරු (හෝ ඔහු වෙනත් අනන්‍යතාවයකින් වියපත් වන තෙක්ම ජීවත් වූයේ ද යන්න) වාර්තා වී නැත.
ආරවුල් සහිත යුගයේ මාක් ඇන්ටනි සහ ඔක්ටේවියන් යන දෙදෙනා සමූහාණ්ඩුවේ බලය ත්‍රිත්ව ආධිපත්‍යයක් ලෙසින් ලෙපිඩස් සමග හුවමාරු කරගත්හ. ක්‍රි.පූ. 36දී ඔක්ටේවියන් විසින් ලෙපිඩස්ව විශ්‍රාම ගන්වන ලදී. අනුතරුව ඔක්ටේවියන් සහ මාක් ඇන්ටනි පිළිවෙලින් බටහිර සහ නැගෙනහිර ප්‍රදේශවල පාලනය දැරූහ.
ජූලියස් සීසර්ට දාව ක්ලියෝපැට්රාට උපන්නේ යැයි කියන පුත්‍රයා වූ සිසේරියන්ව ඔහුගේ මම විසින් විශාල ධනයක් සමග ඉතියෝපියාව ඔස්සේ, ඉන්දියාව වෙත පිටත් කර යවන ලදී. එහි රෝඩන්හි තියොඩෝරස් වැනි තවත් විද්වතකු, ඔහුට නැවත පිටත් වන ලෙස ඇවිටිලි කළේ සීසර් ඔහුට නැවත රාජධානිය භාර ගැනීමට ආරාධනා කළ බව පවසමිනි.
ක්‍රි.පූ. 31දී ඇක්ටියම් සටනේ දී ඇන්ටනි සහ ක්ලියෝපැට්රා පරාජය වීමත් සමග, ක්ලියෝපැට්රා විසින් සිසේරියන්ව "සිය මවගේ සහාය නොමැතිව ස්වාධීන පාලනයක් ගෙන යාමට" සූදානම් කරවන්නට ඇති බව පෙනේ. ඇතැම්විට ඇය ඇන්ටනි සමග රාජ්‍යයෙන් බැහැර වීමට සිතන්නට ඇත. ඇන්ටනි ද ලෙපිඩස් මෙන් විශ්‍රාම යෑමට සිතුවා විය හැකියි.
සිසේරියන්ගේ රූ හමුව ඇත්තේ ස්වල්පයකි. 1997දී ඇලෙක්සැන්ඩ්‍රියාවේ වරායෙන් හමුවූ ප්‍රතිමා කොටසේ ඔහුව නිරූපණය වේ යැයි විශ්වාස කෙරේ. ඩෙන්ඩෙරාහි හාතොර් දේවස්ථානයේ ඔහු වැඩිහිටි පාරාවෝවරයකු වශයෙන් ඔහුගේ මව සමග සිටිනු දෙවරක් කැටයම් කොට තිබේ. ඔහුගේ ළදරු වියේ රූප ක්ලියෝපැට්රාගේ ලෝකඩ කාසිවල නිරූපිත ය.
ඔහුගේ ග්‍රීක නාමය සහ පටබැඳි නාමයට අමතරව, සිසේරියන්ට ඊජිප්තු බසින් සම්පූර්ණ රාජ පදවි නාම සමූහයක් තිබී ඇත:
අනතුරුව ඔක්ටේවියන් ඊජිප්තුවේ අසහාය පාලකයා බවට පත් විය. ඊජිප්තුවේ සම්ප්‍රදායික කාලානුක්‍රමය අනුව නව පාලකයාගේ පළමු වර්ෂය ක්‍රි.පූ. 30න් ඇරඹි බව සැලකේ.
සොන්ජෝ රජු මියයාමට ප්‍රථම ඔහු ග්වං-හේ කුමරුන්ව සිය නිල අනුප්‍රාප්තිකයා ලෙස නම් කළ අතර, ඔහු වෙනුවෙන් නීත්‍යානුකූල ලේඛනයක් සකස් කරන මෙන් නිලධාරීන්ට නියෝග කළේ ය. කෙසේනමුත්, කුඩා උතුරු පක්ෂයේ ල්‍යු යොං-‍ග්යොං මෙම ලේඛනය සඟවා යොං-චං කුමරුන්ව සිහසුනට පත් කිරීමට සැලසුම් කළේ ය. නමුත් මහා උතුරු පක්ෂයේ නායක චුං ඉන්-හොං විසින් මෙය අනාවරණය කරගන්නා ලදී. අනතුරුව ල්‍යුහට මරණ දඬුවම ලබා දුන් අතර, යොං-චං කුමරුන්ව සිරගත කෙරිණි. යොං-චං කුමරු ඊළඟ වර්ෂයේ මියගියේ ය.
ඔහුගේ අවසන් සමයේ නොයෙකුත් අපවාද පැවතිය ද, ග්වංහේ යනු දක්ෂ, යතාර්ථයාදී දේශපාලනඥයකු ලෙස සැලකෙයි. රාජ්‍යය යළි නගාසිටුවීමට උත්සාහ දැරූ ඔහු ලේඛන ප්‍රතිසංස්කරණයට අනුග්‍රහ දැක්වී ය. ප්‍රතිසංස්කරණ ක්‍රියාදාමයේ දී, ඉඩම් පනත ප්‍රතිශෝධනය කළ ඔහු, ජනතාවට ඉඩම් නැවත බෙදා දුන්නේ ය. මීට අමතරව චංදොක් මාලිගය සහ තවත් මාලිගා කිහිපයක් ප්‍රතිනිර්මාණය කරන ලදී. දිගු කාලයක් පුරා අභාවයට ගොස් තිබූ හොපේ හැඳුනුම් ක්‍රමය යළි හඳුන්වා දුන්නේ ද ඔහු විසිනි.
එමගින් ඔහුට ගෞරවය හිමි වුවද, ඔහුගේ තනතුර දැඩි අස්ථාවර තත්ත්වයක පසු විය. ඔහුට තරගකාරී නොවූ ඉම්හේ කුමරු නැමැති වැඩිමහල් සොහොයුරකු සහ යොං-චං ප්‍රධාන කුමරු නැමැති බාල නමුත් නීත්‍යානුකූල සොහොයුරකු විය. යොං-චංහට කුඩා උතුරු පාක්ෂිකයන්ගේ සහයෝගය හිමි විය. නමුත් ග්වංහේගේ වාසනාවට, සොන්ජෝ රජු හදිසියේම මියගිය බැවින්, රජුගේ ප්‍රියතම පුත් යොං-චං දේගුන්ට සිහසුනට පත්විය නොහැකි විය.
ග්වංහේගුන් හෙවත් ග්වංහේ කුමරු යනු කොරියාවේ ජොසොන් රාජවංශයේ පහළොස්වන පාලකයායි‍. ඔහුගේ පෞද්ගලික නාමය යි හොන් විය. ඔහුව කුමන්ත්‍රණයක් මගින් සිහසුනෙන් පහකෙරුණු හෙයින් පසුව නිල ඉතිහාසඥන් විසින් ඔහුට විහාර නාමයක් ලබා දුන්නේ නැත.
සිය රාජ්‍ය සමය තුළ දී, රාජධානියේ පැරණ ශී විභූතිය නැවත ගොඩනැංවීම පිණිස ග්වංහේගුන් ග්‍රන්ථ මුද්‍රණය දිරිගැන්වී ය. බොහෝ ග්‍රන්ථ මෙකල ප්‍රකාශයට පත්කෙරිණි. ප්‍රකට වෛද්‍ය ග්‍රන්ථයක් වන දොංගුයිබාගම් මෙන්ම ඓතිහාසික වාර්තා ග්‍රන්ථ කිහිපයක්ම මෙකල නැවත ලියැවිණි.
මෙම පාඩම උම්මග්ග ජාතකයෙන් උපුටා ගන්නා ලද්දකි. මෙම ජාතකය බුදුන්වහන්සේගේ පූර්ව උත්පත්ති කතා වලින් දීර්ඝත ම ජාතකයයි. මෙම පාඩම පිළිබ'ද දැනගත යුතු කාරණා කිහිපයකි.
 සිංහල පන්සිය පනස් ජාතක ග‍්‍රන්ථයේ කර්තෘත්වය එක් කතුවරයෙකුට පැවරිය නොහැකිය. එහි භාෂා ශෛලීය විමසා බැලූ චිචාරකයෝ මෙය කතුවරයන් කිහිපදෙනෙකුගේ හෝ කර්තෘ මණ්ඩලයක මූලිකත්වයෙන් සිදු වූවක් බව දැක්විය හැකිය.
මහාවංශයට අනුව රචනා කර ඇත්තේ සොළී රටින් ලංකාවට පැමිණි මහා තෙර නමක් (සොළී මහා සාමි* ප‍්‍රධාන කොට ගත් කර්තෘ මණ්ඩලයක් විසිනි.
” සොළී රටින් ආ නා නා භාෂාහි විශාරද වූ, තර්කාගගමධාරී මනා ව හික්මුණු, එක් මහා තෙර නමක් රාජගුරු තන්හි තබා ” (මහාවංශය 90 පරිච්ඡේදය*
 දෙවන පණ්ඩිත පරාක‍්‍රමබාහු රජතුමාගේ පුරෝගාමීත්වයෙන් වීරසිංහ ප‍්‍රතිරාජ නැමැති අමාත්‍යවරයාගේ උත්සාහයෙන් සිංහල ජාතක පොත සම්පාදනය වූ බැව් පිළිගත් මතයයි.
 උම්මග්ග ජාතකයේ වෙනත් පරිවර්තනයන් කිහිපයක් දක්නට ලැබේ. (සිංහල* උම්මග්ග ජාතකය (වීරසිංහ ප‍්‍රතිරාජ ඇමතිතුමා කළ බැව් පැවසෙතත්, කර්තෘත්වය පැහැදිලි නැත.*
 උතුරු පංචාල නුවර චූලනී බ‍්‍රහ්මදත්ත නම් රජුගේ කෙවට්ට බමුණා මුළු දඹදිවටම අග‍්‍ර පුරෝහිත බවට පත් වී තමා දැන් වි'දින සම්පත් වර්ධනය කර ගැනීමේ ආසාවෙන් චූලනී බ‍්‍රහ්මදත්ත රජු ව මුළු දඹදිව ම අග රජු කරවන බවට රජු සමග සැලසුම් කිරීම.
 උපක‍්‍රම මගින් චූලනී බ‍්‍රහ්මදත්ත රජු මියුලූ නුවර හැර සියලූ රාජ්‍ය ජයගෙන මියුලූ නුවර අල්ලා ගැනීමට යෝජනා කරද්දී කේවට්ටයා එය ප‍්‍රතික්ෂේප කිරීම.
 චූලනී බ‍්‍රහ්මදත්ත රජු මියුලූ නුවර වටලෑමට තරයේ අධිෂ්ඨාන කිරීම හා එක් සියයක් රජ දරුවෝ එකහෙලාම අනුමතිය දීම.
 එක් සියයක් රජදරුවන් සමග බ‍්‍රහ්මදත්ත රජු මියුලූ නුවර වැටලීම. (ඇත් හමුදා වළල්ල, අශ්ව හමුදා වළල්ල, රථ හමුදා වළල්ල, පාබල හමුදා වළල්ල*